<classify> Chanzo cha picha, Getty ImagesMataji matatu ya Manchester United 1998-99, Ubingwa wa Arsenal bila kupoteza mechi, Invincibles 2003-04, ubingwa wa miujiza wa Leicester 2015-16 na sasa wakali wa mataji matatu, Manchester City 2022-23. Mafanikio ambayo yanaonyesha uzoefu unaoishi kwa mtihani wa wakati.Misimu ya mafanikio kama hii haiji mara kwa mara lakini, inapotokea, mjadala wa timu bora zaidi ya zama za Ligi Kuu huibuka tena.Msimu huu, City wanaendelea kuvunja rekodi na kuandika upya vitabu vya historia chini ya Pep Guardiola. Ushindi wao wa taji la Klabu Bingwa Ulaya lilikuwa taji lililokamilisha mataji matatu ya msimu huu, wakizika subra na matamanio yao ya kungojea kwa muda mrefu kushinda taji hilo.Licha ya kunyakua taji la ligi kuu ikisalia michezo mitatu, City ilikuwa nyuma ya Arsenal kwenye msimamo kwa muda mrefu wa msimu, ikitumia siku 42 pekee kukaa kileleni, huku timu mbili pekee zimewahi kukaa siku chache kwenye kilele cha msimamo wa ligi na kutwaa ubingwa.Kufuatia kipigo cha mwezi Februari kutoka kwa Tottenham, City waligeuza kibao, wakashinda mechi 12 mfululizo na hatimaye kuwapita The Gunners, na kushuhudia meneja Guardiola akinyakua taji lake la 11 katika msimu wake wa 14 kama kocha wa daraja la juu.Chanzo cha picha, OptaMsimu wa 2022-23 ulikuwa moja ya misimu bora ya Guardiola akiwa na kikosi kilichoonea kuanzia nguvu, ufundi na zaidi zaidi uwepo wa Erling Haaland. Mfumo na uchezaji wa City ukashuhudia mshambuliaji Haaland akaweka rekodi mpya kwa mchezaji wa ligi kuuu ya kufunga mabao mengi zaidi katika msimu mmoja, mabao 52 na mabo mengi katika msimu mmoja wa ligi kuu, mabao 36.Alihitaji kugusa angalau mara 23 kwa kila goli lake, akifunga mabao matatu matatu mara 6 katika mashindano yote . Uwezo wake na nguvu zake kwenye mashambulizi ya City yanafanya timu hiyo kuwa hatari zaidi na hata kuiadhibu Arsenal katika michezo yote mwili ya ligi msimu uliomalizika.Wakiwa wameshinda mataji matano kati ya sita ya ligi, ikiwa ni pamoja na matatu mfulilizo katika misimu mitatu iliyopita, haishangazi kwamba City wanapendwa nafasi zaidi msimu wa 2023-24 kushinda tena, huku mtandao maarufu wa Opta ikiipa City asilimia 90.3 ya kubeba kombe hilo. Kwa hivyo, swali linabaki, pamoja na nguvu zao zote, je City inaweza kuzuiwa kushinda taji la nne mfululizo la ligi ya juu?Arsenal watarejea kuangalia msimu uliopita wa 2022-23 kama nafasi ya ubingwa walioukosa na ishara ya maendeleo makubwa chini ya meneja Mikel Arteta. Licha ya kukaa kileleni kwa muda rmefu na kukosa ubingwa, The Gunners walizidi matarajio yao, wakijikusanyia pointi zao za juu zaidi tangu kile kikosi kilichocheza bila kupoteza, Invincibles katika msimu wa mwaka 2003-04.Mchanganyiko wa mambo tofauti ulisababisha kuteleza na kukosa taji msimu uliopita, huku William Saliba alipata jeraha lililomuweka nje katika hatua za lala salama na kuigharimu Arsenal. Matokeo yake Arteta na mkurugenzi wa michezo wa Arsenal Edu wameongeza nguvu kwenye usajili wakiwanasa Kai Havertz, Jurrien Timber na Declan Rice.Jambo la kuzingatia, The Gunners walishinda mechi tisa kati ya 10 za kwanza msimu uliopita, na kuweka msingi wa kutwaa ubingwa.The Gunners wanafungua msimu kwa michezo dhidi ya Nottingham Forest, Crystal Palace, Fulham, Manchester United na Everton, ikiwa ni mechhi za mwanzi zinazoonekana sio ngumu sana na kutoa sababu ya kuwa na matumaini kwamba wataanza vyema pia msimu huu kama kama msimu uliopita.Chanzo cha picha, Getty ImagesJe, kuna timu itaweza kuizuia City? Swali ambalo ni Liverpool pekee ndio wameweza kupata jibu katika miaka ya hivi karibuni. Kufikisha pointi zaidi ya 92 katika misimu mitatu kati ya mitano iliyopita, kama walivyofanya, na kuwa na kutwaa taji moja tu inakuonyesha jinsi City walivyo imara.Guardiola na kocha wa Liverpool, Jurgen Klopp wametoa baadhi ya mbio za mataji zenye kusisimua na zenye ubora wa hali ya juu katika siku za hivi karibuni na uzoefu wa Liverpool katika kuwasukuma City unawaona kama timu ya pili kwa ubora kuelekea msimu wa 2023-24 huku mtandao wa Opta, ukiwapa 5.2 ya uwezekano wa kutwaa ubingwa mbele ya City.Inaweza kuwa msimu wa mpito kwa Liverpool, hata hivyo. Kufuatia kuondoka kwa nahodha Jordan Henderson na kiungo Fabinho, safu yao mpya ya kiungo inayojumuisha Alexis Mac Allister na Dominik Szoboszlai itahitaji kuzoeana haraka ikiwa inataka kuanza kwa kasi tangu mwanzo.Baada ya kuanza maisha mapya kuongoza United, kocha mpya Erik ten Hag aliweza kuimarisha jahazi la United, na kuwaongoza kutwaa ubingwa wa Kombe la Carabao, wakatinga fainali ya Kombe la FA, wakaingia nusu fainali ya Ligi ya Europa na kumaliza nafasi ya tatu katika ligi Kuu. Kwa kweli, mwanzoni mwa mwaka, kulikuwa na manunguniko ya kukosekana kwa utulivu.Inasemekana kuwa kutoruhusu mabao ndio msingi wa kushinda mataji. Ikiongoza kwa kutoruhusu mabao katika mechi 17 za ligi kuu msimu uliopita, haikuwasaidia kutwaa taji ila imewaimarisha kwenye msimamo. Aliyesaidia kufikia hapo ameondoka Old Trafford, ni mlinda mlango David de Gea ambae ameondoka kwa kuwa kutwa tuzo ya Golden Glove, lakini pia alifanya makosa mengi zaidi katika mashindano yote makosa manne.Mrithi wake, Andre Onana, alikuwa na kampeni nzuri ya Ligi ya Mabingwa Ulaya akiwa na washindi wa pili Inter Milan. Uwezo wake ni mkubwa, huenda ikaiimarisha United zaidi, lakini Je itaweza kuizua City?Zipo timu nyingine kama Chelsea, Newcastle United na Tottenham Hotspurs ambazo zitakuwepo kutoa changamoto lakini hazitarajiwi sana kuwa kwenye mbio za ubingwa dhidi ya City.  <topic>: MICHEZO 